Pangéran Antasari

Pangéran Antasari ngitu pahlawan nasiunal Indunisia nang asalnya matan Kalimantan Salatan. Inya ranak di Kayu Tangi, Banjar, Kabupaten Banjar, Kalimantan Salatan, tahun 1809. Sidin habis umur di Bayan Begok, Barito Utara, Kalimantan Tangah, 11 Uktubir 1862 pas umur sidin 53 tahun.

 Kulawarga 
Ngaran inya wayah halus Gusti Inu Kertapati. Abah sidin Pangéran Masohut bin Pangéran Amir bin Sultam Muhammad Aminullah. Uma sidin Gusti Hadijah binti Sultan Sulaiman. Sidin baisi ading nang bangaran Ratu Antasari/Ratu Sultan. Sidin baisi 8 anak bibinian lawan 3 anak lalakian.

 Malawan Walanda 
Imbah Walanda manangkap Sultan Hidayatullah lawan cara manyandara uma sidin, Ratu Siti, maka nang mamimpin pajuangan rakyat Banjar malawan panjajah adalah Pangéran Antasari. Rakiat, pajuang, alim ulama, bangsawan Banjar, samunyaan mandukung sidin lawan maangkat sidin lawan galar "Panembahan Amiruddin Khalifatul Mukminin" nang artinya pimpinan pamarintahan, panglima parang, wan pamuka agama nang paningginya.

 Habis umur 
Imbah inya bajuang wan rakyat, inya habis umur di tangah-tangah pasukan inya tanggal 11 Uktubir 1862. Sidin kada suah manyarah, tatangkap, apa lagi kawa ditipu ulih rayuan Walanda. Wayah sidin parak habis umur, sidin kana panyakit hampau lawan kacacar nang sidin dapat imbah patampuran di Bukit Bagantung, Tundakan.
jmpl|Kuburan Pangeran Antasari

 Jujuhutan 

Tumbung:Urang Banjar

 Pranala luar 

Tumbung:Pahlawan Nasional Indunisia